## Pravilnik o svjedodžbi o zdravstvenom stanju životinja

### NN 60/1994 (10.8.1994.), Pravilnik o svjedodžbi o zdravstvenom stanju životinja

# MINISTARSTVO POLJOPRIVREDE I ŠUMARSTVA

Na temelju članka 39. stavka 6. Zakona o zdravstvenoj zaštiti životinja
i veterinarskoj djelatnosti ("Narodne novine", broj 52/91, 64/91.
26/93 i 29/94), ministar poljoprivrede i šumarstva donosi

## PRAVILNIK

### O SVJEDODŽBI O ZDRAVSTVENOM STANJU ŽIVOTINJA

Članak 1.

Ovim pravilnikom propisuje se obrazac svjedodžbe o zdravstvenom stanju
životinja, način i postupak kod prijenosa svjedodžbi o zdravstvenom stanju
životinja i postupak sa svjedodžbama o zdravstvenom stanju životinja kod
utovara. istovara i na klaonicama.

Svjedodžba o zdravstvenom stanju životinja (u nastavku teksta: svjedodžba)
javna je isprava koja služi u unutarnjem prometu životinjama, a izdaje
se na zahtjev držatelja životinje.

Držatelj životinje dužan je imati svjedodžbu u slučajevima navedenim
učlanku 38. stavka 2. Zakona o zdravstvenoj zaštiti životinja i veterinarskoj
djelatnosti.

Svjedodžba se izdaje na obrascu koji je otiskan uz ovaj pravilnik i
njegovim je sastavnim dijelom.

Članak 2.

Obrasci svjedodžbe moraju biti uvezani u obliku blokova od 50 komada
s kopijom, oznakom serije i brojeva. Brojevi unutar serije počinju s brojkom
1, a završavaju s brojkom 1,000.000.

Kopija obrasca služi kao evidencija o izdanim svjedodžbama i kao temelj
za obračun ubranih naknada.

Rok za čuvanje kopija izdanih svjedodžbi je najmanje tri godine od dana
izdavanja posljednje svjedodžbe u bloku. Nakon toga roka kopije se komisijski
uništavaju o ćemu se pravi zapisnik.

Članak 3.

U svrhu kontrole izdavanja i uporabe obrazaca svjedodžbi, njihovo tiskanje
može obavljati samo tiskara koja je opunomoćena od strane Ministarstva
poljoprivrede i šumarstva.

Distribuciju blokova svjedodžbi veterinarskim stanicama obavlja tiskara
i to na temelju naloga tijela iz prethodnog stavka. uz popratnu izdatnicu.
U izdatnici mora biti navedeno kojoj se veterinarskoj stanici blokovi dostavljaju.
serija i redni brojevi obrazaca. Po jedan primjerak izdatnice tiskara dostavlja:
veterinarskoj stanici. županijskom veterinarskom inspektoru,Ministarstvu
poljoprivrede i šumarstva, a jedan ostaje tiskari.

O primljenim blokovima svjedodžbi veterinarska stanica vodi knjigu evidencije.
Knjiga evidencije mora biti ostraničena i ovjerena od strane direktora
veterinarske stanice.

Obrazac knjige ove evidencije otiskan je uz ovaj pravilnik i njegovim
je sastavnim dijelom.

Članak 4.

Kontrolu evidencije iz članka 3. stavka 3. ovoga pravilnika, kao i postupak
sa svjedodžbama, obavlja županijski veterinarski inspektor.

Članak 5.

Izdavanje svjedodžbi obavlja veterinarska stanica za životinje koje
su podrijetlom s područja na kojem djeluje.

Ako životinja potječe s drugog područja, a nema svjedodžbu kada je ova
obvezna. veterinarska stanica obavit će klinički pregled životinje na trošak
držatelja životinje i prema nalazu izdat će svjedodžbu.

Članak 6.

Obrazac svjedodžbe izdaje ovlašteni veterinarski inspektor. Svjedodžba
mora biti ispisana čitljivo kemijskom olovkom.

Ovlašteni veterinarski inspektor mora svjedodžbu vlastoručno potpisati.

Uz vlastoručni potpis ovlaštenog veterinarskog inspektora mora biti
ispisano tiskanim slovima ili štambiljom otisnuto ime i prezime, a potpis
mora biti ovjeren pečatom veterinarske stanice koja je svjedodžbu izdala.
Otisak pečata mora biti jasan.

Članak 7.

Svjedodžba se može izdati za svaku životinju posebice (pojedinačna svjedodžba).
ili za više životinja iste vrste i kategorije ako pripadaju istom držatelju
(skupna svjedodžba).

Sisančad kopitara. goveda, pasa i mačaka mogu se upisati pojedinačno
u svjedodžbu majke.

Životinje se u svjedodžbi iskazuju u komadima, osim za ribe iz uzgajališta
i puževe koji se iskazuju u kiIogramima. a pčele u broju košnica.

Pojedinačne i skupne svjedodžbe izdaju se samo ako su kopitari označeni
paljenim žigom brojčane oznake na kopitu ili žigom na koži vrata, sedlišta
ili buta, a papkari propisanom ušnom markicom.

Članak 8.

Tijekom godine u kojoj je svjedodžba izdana, izdaje se nova svjedodžba:

1. ako je došlo do promjene držatelja životinje - novom držatelju životinje,
prije ponovnog stavljanja u promet;

2. ako se na temelju skupne svjedodžbe izdaju svjedodžbe za manji broj
životinja - pojedinačne svjedodžbe, odnosno ako se na temelju pojedinačnih
svjedodžbi izdaje skupna svjedodžba;

3. ako na svjedodžbi nema mjesta za produživanje valjanosti ili ako
je svjedodžba toliko oštećena da je postala neuporabiva;

4. ako je došlo do promjene kategorije životinje.

Iz skupne svjedodžbe mogu se otpisati samo životinje koje su otuđene
(poklon, prodaja i sl.), zaklane, uginule, ubijene ili nestale.

Pri izdavanju svjedodžbe na temelju već izdane svjedodžbe, rok valjanosti
svjedodžbe produljuje se od dana izdavanja nove svjedodžbe.

Članak 9.

Duplikat svjedodžbe izdaje se ako je svjedodžba nestala (izgubljena.
uništena i sl.).

Za izdanu svjedodžbu iz prethodnog stavka plaća se naknada.

Na duplikat svjedodžbe stavlja se crvenom kemijskom olovkom oznaka.Duplikat".

Članak 10.

Svjedodžba vrijedi 10 dana od dana izdavanja odnosno od dana produljivanja
valjanosti.

Valjanost svjedodžbe produljuje se na poleđini svjedodžbe i ne nenaplaćuje
se.

Članak 11.

Prigodom kupoprodaje životinje novi je držatelj dužan za kupljenu životinju
u veterinarskoj stanici, na području gdje je obavljena kupoprodaja, zatražiti
prijenos svjedodžbe na svoje ime.

Prijenos iz prethodnog stavka obavlja se na poledini svjedodžbe na za
to predviđenom mjestu i ne naplaćuje se.

Članak 12.

Prigodom pregleda pri utovaru životinje na poledini svjedodžbe stavlja
se klauzula da je životinja zdrava, registarski broj prijevoznog sredstva,
mjesto kamo se otprema. datum službeni pečat i potpis uz otisnuto ime i
prezime ovlaštenog veterinarskog inspektora koji je obavio veterinarsko-sanitarni
pregled pri utovaru.

Klauzula iz prethodnog stavka ovoga članka stavlja se i u mjestu istovara,
s tim da se navede mjesto istovara.

Članak 13.

Na klaonicama nakon obavljenog klanja, svjedodžbu treba poništiti, tako
da se na njezinu prednju stranu otisne štambilj "poništeno".
Slova štambilja moraju biti veličine najmanje tri centimetra.

Na poništenu svjedodžbu životinje koja je zaklana, na prednjoj strani
u desnom gornjem uglu, stavlja se datum klanja i redni broj pod kojim je
zaklana životinja uvedena u zapisnik o pregledu za klanje.

Poništene svjedodžbe čuvaju se u arhivi nadležnog tijela tri godine,
nakon kojeg roka se komisijski uništavaju.

Članak 14.

Veterinarska stanica dužna je organizirati izdavanje svjedodžbi na takav
način da ih držatelj životinja može dobiti svakog radnog dana u uredovno
vrijeme, osim blagdana i neradnih dana.

Članak 15.

Veterinarska stanica dužna je odrediti osobu koja će voditi evidenciju
iz članka 3. stavka 3. ovoga pravilnika

Osoba iz stavka 1. ovoga članka pojedinačno zadužuje s blokovima svjedodžbi
ovlaštenog veterinarskog inspektora u veterinarskoj stanici.

Nezaduženi i neispunjeni blokovi svjedodžbi čuvaju se u veterinarskoj
stanici pod ključem.

Članak 16.

Za izdanu svjedodžbu naplaćuje se naknada u visini određenoj u "Naredbi
o visini naknade za izdavanje svjedodžbi o zdravstvenom stanju životinja"
koju donosi ministar poljoprivrede i šumarstva.

Ako osoba iz članka 6. stavka 1. ovoga pravilnika naplati manju naknadu
od propisane iz stavka 1. ovoga članka. razliku do punog iznosa dužna je
nadoknaditi veterinarska stanica.

Plaćanje naknada iz stavka 1. ovoga članka obavlja se prigodom izdavanja
svjedodžbe u gotovom iznosu ili i prethodno uplaćenom virmanskom nalogu.

Članak 17.

Obračun ubranih naknada od izdanih svjedodžbi, osoba iz članka 15. stavka
2. ovoga pravilnika, obavlja najkasnije do 5. dana u mjesecu za protekli
mjesec.

Obračun iz stavka 1. ovoga članka obračunava se tako da se na poleđini
kopije posljednje izdane svjedodžbe u proteklom mjesecu napravi rekapitulacija
izdanih svjedodžbi po vrstama i kategorijama životinja. Dobiveni podaci
upisuju se u obrazac "Obračun ubranih naknada za izdane svjedodžbe
o zdravstvenom stanju životinja" i predaju u knjigovodstvo veterinarske
stanice.

Obrazac iz stavka 2. ovoga članka sastavni je dio ovoga pravilnika.

Članak 18.

Sredstva ostvarena od naknada iz članka 16. stavka 1. ovoga pravilnika
u visini od 70%, veterinarska stanica dostavlja na posebni račun za zdravstvenu
zaštitu životinja pri Ministarstvu poljoprivrede i šumarstva. broj: 30101607-1002918.
najkasnije do 10. dana u mjesecu za protekli mjesec.

Za prekoračenje roka iz stavka 1. ovoga članka obračunavaju se kamate
u skladu s propisima.

Članak 19.

Veterinarska stanica na temelju obrazaca iz članka 17. stavka 2. ovoga
pravilnika sastavlja "Mjesečno izvješee o izdanim svjedodžbama o zdravstvenom
stanju životinja" i dostavlja ga najkasnije do 15. dana u mjesecu
za proteklo mjesečno razdoblje Ministarstvu poljoprivrede i šumarstva -
Upravi za veterinarstvo.

Obrazac iz stavka 1. ovoga članka sastavni je dio ovoga pravilnika.

Članak 20.

Stupanjem na snagu ovoga pravilnika prestaje vrijediti Pravilnik o obrascu
svjedodžbe o zdravstvenom stanju životinja ("Narodne novine",
br. 52/91).

Članak 21.

Obrasci svjedodžbe koji su do sada vrijedili, vrijedit će i dalje dok
se ne utroše.

Članak 22.

Ovaj pravilnik stupa na snagu osmoga dana od dana objave u "Narodnim
novinama".

Klasa: 322-01/94-01/354

Urbroj : 525-01-94-1

Zagreb, 17. lipnja 1994.

Ministar poljoprivrede i šumarstva

**Ivan Tarnaj, dipl. ing., v, r.**

![](dodatni/362078.gif)

![](dodatni/362079.gif)

![](dodatni/362080.gif)

Pravilnik, NN 60/1994-1094